**Министерство на образованието и науката**

**брой: 75, от дата 10.9.2021 г. Официален раздел / МИНИСТЕРСТВА И ДРУГИ ВЕДОМСТВА** стр.99

**Наредба за изменение и допълнение на Наредба № 4 от 2015 г. за учебния план**

**МИНИСТЕРСТВО НА ОБРАЗОВАНИЕТО И НАУКАТА**

**Наредба за изменение и допълнение на Наредба № 4 от 2015 г. за учебния план (обн., ДВ, бр. 94 от 2015 г.; изм. и доп., бр. 76 от 2020 г.)**

§ 1. В чл. 3, ал. 1 се правят следните изменения и допълнения:

1. Точка 4 се изменя така:

„4. тридесет и половина учебни часа – в V клас;“.

2. Създава се нова т. 5:

„5. тридесет и един учебни часа – в VI клас;“.

3. Досегашната т. 5 става т. 6 и се изменя така:

„6. тридесет и един и половина учебни часа – в VII клас;“.

4. Досегашните т. 6 и 7 стават съответно т. 7 и 8.

§ 2. В приложение № 1 към чл. 12, ал. 2, т. 1 „Рамков учебен план за общо образование за основната степен на образование“ се правят следните изменения:

1. В таблицата на ред „Учебни седмици“ в колона „Начален етап“, подколона „Класове“, в подколони „I“, „II“ и „III“ числата „32+1\*“ се заменят с „32\*“.

2. Забележката (\*) под таблицата се изменя така:

„\* За класовете от I до III включително учебните часове, предвидени за една учебна седмица от учебния план, се използват за проектни и творчески дейности.“

§ 3. В приложение № 9 към чл. 12, ал. 2, т. 9 „Рамков учебен план за общо и за професионално образование в училища по изкуствата“ се правят следните изменения:

1. В таблицата на ред „Учебни седмици“ в колона „Начален етап“, подколона „Класове“, в подколони „I“, „II“ и „III“ числата „32+1\*\*“ се заменят с „32\*\*“.

2. Забележка (\*\*) под таблицата се изменя така:

„\*\* За класовете от I до III включително учебните часове, предвидени за една учебна седмица от учебния план, се използват за проектни и творчески дейности.“

§ 4. В приложение № 11 към чл. 12, ал. 2, т. 11 „Рамков учебен план за общо и за профилирано образование в училища по културата“ се правят следните изменения:

1. В таблицата на ред „Учебни седмици“ в колона „Начален етап“, подколона „Класове“, в подколони „I“, „II“ и „III“ числата „32+1\*\*\*“ се заменят с „32\*\*\*“.

2. Забележка (\*\*\*) под таблицата се изменя така:

„\*\*\* За класовете от I до III включително учебните часове, предвидени за една учебна седмица от учебния план, се използват за проектни и творчески дейности.“

Заключителна разпоредба

§ 5. Наредбата влиза в сила от учебната 2021 – 2022 година.

Министър: Николай Денков

5363